《偕秋原刺史游香岩寺晚宿李官桥 其三》
清代·黎承忠

虽探香岩奇，未历白崖妙。远瀑散惊响，长林霭余照。

入冬石骨青，向晚江云烧。人家背岭居，炊烟出屋筱。

牛羊见墟里，鸡豚聚古庙。憩访野人名，归屏长官导。

眷兹畎亩间，慨予行役劳。沽酒慰尘踪，濯缨聊强笑。

作者简介：黎承忠，字献臣，号喟园，长汀人。有《葵园诗草》。